Σύμφωνα με ασφαλείς πληροφορίες του onlarissa.gr, στις 200 εναπομείνασες δειγματοληψίες που έγιναν χθες στη συνοικία των Ρομά στη Λάρισα και εξετάστηκαν από τον ΕΟΔΥ, δε βρέθηκε κανένα θετικό στον κορωνοϊό.

Υπενθυμίζεται πως στα 133 που εξετάστηκαν χθες στη Λάρισα από την ίδια πληθυσμιακή πηγή, βρέθηκαν μόλις τρία θετικά.

Ένα ακόμη θετικό κρούσμα, όπως κατέγραψε νωρίτερα το onlarissa.gr, βρέθηκε στην περιοχή αλλά δεν αφορά τη δειγματοληψία που έγινε χθες. πρόκειται για άτομο που διαμένει μέσα στον οικισμό των Ρομά, αλλά είχε προσέλθει μόνο του στο Πανεπιστημιακό Νοσοκομείο της Λάρισας, λόγω των συμπτωμάτων που εμφάνισε.

Το πρωί εξάλλου έγιναν στοχευμένες δειγματοληψίες τόσο στον καταυλισμό των Ρομά στα Φάρσαλα, όσο και στον Τύρναβο.

newsroom onlarissa.gr